लव का दि एंड का रिव्यू  
लव का दि एंड शहरी युवाओं खासकर कॉलेज के युवाओं को ध्यान में रखकर बनाई गई है इसीलिए इसमें बड़े ब्रांड्स फैशन और अंग्रेज़ी डायलॉग्स का बोलबाला है।
लव का दि एंड। शक्ति कपूर की बेटी श्रद्धा, रेहा के रोल में हैं जो अपने रईस बॉयफ्रेंड लव उर्फ ताहा से दिल जान से प्यार करती हैं। एक दिन रेहा को पता चलता है कि लव उससे प्यार नहीं करता बल्कि ये सब एक गेम का हिस्सा है जो करोड़पति लड़के, लड़कियों को बेवकूफ बनाकर इंटरनेट पर खेलते हैं और जिसमें सबसे ऐय्याश लड़का सबसे ज्यादा पाइंट हासिल करता है। चोट खाई रेहा अपनी सहेलियों की मदद से बॉयफ्रेंड को सबक सिखाने की ठान लेती है।  लव का दि एंड शहरी युवाओं खासकर कॉलेज के युवाओं को ध्यान में रखकर बनाई गई है इसीलिए इसमें बड़े ब्रांड्स फैशन और अंग्रेज़ी डायलॉग्स का बोलबाला है। पहला हाफ बांधे रखता है लेकिन इंटरवेल के बाद फिल्म खराब से खराब होती चली जाती है। कहानी कम, शोर-शराबा ज्यादा है। जिस ढंग से रेहा बॉयफ्रेंड को सबक सिखाती है वो ना तो रियल लगता है ना ही उसमें नयापन है। फिल्म में एक गाना है, मटन। इस साल इससे ज्यादा चीप और वल्गर गाना ना मैंने देखा, ना सुना। इस गाने के साथ शालीनता का भी दि एंड हो गया। प्यार का दि एंड के लिए मेरी रेटिंग है 2 स्टार।